Dschibuti

**Dschibuti**, amtle franz. **République de Djibouti**, som. **Jamhuuriyadda Jabuuti**, is a Land õn n Hiarl vo Afrika. Es grenzt af n Siḏn mid Somalia, af n Sidwedstn mid Ethiopia, af n Noadn mid Eritrea un af n Oustn min Roudn Mear un n Golf vo Aden zamm. Af n ondan, wisawijatn Gstod (u Gebiag) von Gulf vo Aden sitzd da Jemen. Es Land houd a Flechn vo 23 200 km² u wiad haptsechle vo zwou Vulksgruppn bsidlt, Somali un Afar.

In n Altatum rechnet ma s Land zamma mid Etiopja, Eritrea u Somalia zen Land vo Punt. Es i da Gnejchtn glengane Zeila, som. *Saylac*, ghejad heit z Somalia un is da Sitz vo d mittloltalichn Sultanatt vo Adal un Ifat gweng. In n spadn 19. Jh. is d Koloni Franzejsisch Somaliland duach Vatreḡ vo de Franzousn mid de Sultann vo de somalischn Dir gschaffn woan; u d Eisnbahn af Dire Dawa (u spada Addis Ababa) houd ena schnell damiglecht en somalischn Hafn Zeila fia Hanḏl min sidlinga Etiopja un n Ogaden aszenstechn. Es Land is 1967 af s Franzejsisch Territorium vo d Afar u d Issa umtauft woan. A Johrzeantt doudanou hom d Dschibutja fia d Unohangekait gstimmt, wos offezjell d Grindung vo da *Repablik vo Dschibuti* viastellt, gnennt nou da Haptstod von n Land. Da neia Stoot is in n selm Joua en 20. Settemma 1977 i d Vaointn Naziona kumma. I de frejn 90ga hom a Spannunga iwa d Reḡiringsvatretung zaran bwaffnetn Konflikt gfejad, da wou ejascht in 2000a Joua mid an Kompromis zwischn da Reḡiringspoatei u da Opposezion asganga is.

Djibouti is a villveklata Nazion midrana Bvelkaring vo mejra wej 921 804 Leit. Somali un Arabisch san offezjelna Sprochn. Umma 94% vo d Eiwõhna fulng an Islam, da wou d offezljella Releḡion in Land is un i da Region a langa Tradizion houd. D Somalis u d Afar furma dej zwou grejsstn etnischn Gruppn.

Dschibuti ligt strategisch nem oana vo de am mejran bfoarnanen Schiffalstroussn vo da Welt, dej wou en Zoutrid zen Roudn Mear u zen Indischn Ozean sichad. Da Hafn selm dejnt aswej a zentrola Noufill- un Umschloḡ-Plotz, un is da pree-howade ammearnate Hafn fia Importt un n Exportt von n un i s nemmõ lingada Etiopjen. A grounada Hanḏlspunkt is es Land aa a Platzal vo fremmann Militeabasnan, doudadrunta es Camp Lemonnier vo d USA. Un aa dej Intergovernmental Authority on Development (IGAD) houd ianan Sitz i da Haptstod Dschibuti.

## Galeri

The_Regions_of_Djibouti.png|D Prowinzn vo Dschibuti.
Satellite_image_of_Djibouti_in_November_2001.jpg|A Satelitnbild.
An_aerial_view_of_Djibouti_City.jpg|D Haptstod Dschibuti.
Traditional_houses_on_the_Mabla_Mountains.jpg|Tradizionelle Hitn i de Mabla-Beaḡ.
Lac_Abbe-02.JPG|Da Abbe-Sej.
The_mountains_near_Dasbiyo.png|D Beaḡḡ i da Gnejchtn vo da Stod Dasbiyo inn Sidn. 
Goda_Mountains_-_National_Park_of_Forêt_du_Day.jpg|I de Goda-Beagg inn Forêt-du-Day-Nazionalpoak.
Dracaena_ombet_Djibouti_(cropped).jpg|I da Gnejchtn aa ban Forêt-du-Day-Nazionolpoak. 
Tree_map_export_2009_Djibouti.jpeg|Expoatproduktt vo Dschibuti.
Djibplamar.jpg|Da Marchand-Ploz i da Haptstod.
View_of_Ali_Sabieh.JPG|D Stod Ali Sabieh 2015.
Place_Bernard_à_Dikhil.JPG|Da Bernard-Ploz i Dikhil.
Tagore.jpg|D Stod Tadschura von n Wossa as.
Quartier_européen_à_Djibouti.jpg|Es Ejropejscha Viatl z Dschibuti.
Djib_001.JPG|A weitas Bild i da Haptstod.
OlderDjibouticity.jpg|A alts Bildl vo da Haptstod.
Reynaud_Djibouti_salines.jpg|D Solzgwinnung z Dschibuti um 1931.
Marché-Djibouti-2000.jpg|A Moakt z Dschibuti.
The_container_terminal_at_the_Port_of_Djibouti.jpg|Da Hafn vo Dschibuti.
S_64_Bussard,_deck.jpg|A deitschs Patrulliarschiff inn Hafn vo Dschibuti.
Lake_Assal_2-Djibouti.jpg|Da Assal-Sej.
Lake_Assal_1-Djibouti.jpg|A weitas Bildl von n Assal-Sej.
Djib_003.JPG|Nu a Bild von n Assal-Sej.


## Beleg